প্ৰকৃত ভালপোৱা হয়টো ইয়াকে কয়! স্বামীৰ সুখৰ বাবে নিজৰ সুখ বিসৰ্জন দিলে পত্নীয়ে। মধ্যপ্ৰদেশৰ ৰাজধানী ভূপালৰ এটা দম্পতি এতিয়া বিশেষ ভাবে চৰ্চিত।
নিজৰ স্বামীয়ে যাতে প্ৰেমিকাৰ সৈতে ঘৰ সংসাৰ কৰিব পাৰে, তাৰ বাবে নিজে আঁতৰি দিলে পত্নীয়ে। তিনি বছৰীয়া বৈবাহিক সম্পৰ্ক ছেদ কৰিলে। হাঁহি হাঁহি ডিভোৰ্ছ দিলে স্বামীক।
দম্পতিটোৰ অধিবক্তাই জনাইছে যে, স্বামীক প্ৰেমিকাৰ সৈতে সম্পৰ্ক আৰম্ভ কৰিবলৈ সুবিধা কৰি দিয়াৰ বাবেই এই সিদ্ধান্ত লয় মহিলাগৰাকীয়ে। যাতে নিজৰ ভালপোৱা স্বামীয়ে সদায় সজীৱ কৰি ৰাখিব পাৰে।
অধিবক্তাজনে লগতে জনাইছে যে, সেই ব্যক্তিগৰাকীয়ে দুগৰাকী মহিলাক ভাল পাইছিল। প্ৰেমিকা আৰু পত্নী, দুয়ো দুয়োৰে কথা জানিছিল। দুয়োগৰাকীৰ সৈতেই সংসাৰ পাতিব বিচাৰিছিল লোকজনে। কিন্তু সমাজে নিদিয়ে এই স্বীকৃতি। গতিকে স্বামীক ভালপোৱাৰ বাবে পত্নীয়ে বিবাহ বিচ্ছেদৰ সিদ্ধান্ত লয়।
